Аилахәыра Facebook ахьӡ Meta ҳәа иаԥсахит
12:22 29.10.2021 (ирҿыцуп: 12:25 29.10.2021)
© Sputnik / Рамиль СитдиковПриложение социальной сети Facebook в мобильном телефоне.
© Sputnik / Рамиль Ситдиков
Ребрендинг иаҵанакуа аилахәыра Facebook ауп, асоциалтә ҳа ахьӡ акәзар ишыҟоу иаанхоит.
АҞӘА, жьҭаара 29- Sputnik. Аилахәыра Facebook ахьӡ Meta ҳәа иаԥсахит, абри атәы рылеиҳәеит аилахәыра ашьаҭаркҩы Марк Цукерберг.
"Иахьа инаркны Meta ҳахьыӡзаауеит", - иҳәеит Цукерберг аӡыргараҿы.
Иара убасгьы иӡыригеит аилахәыра алоготип –Мебиус алента иаҵәа.
"Уаанӡагьы аклассикатә ҭҵаарақәа бзиа избон. Ажәа Meta акәзар абырзен бызшәаҟынтә иаауеит "анаҩс" аанагоит. Сара сзы уи символк иаҩызоуп", - иҳәеит Цукерберг.
Иара иажәақәа рыла абренд ҿыц "аметадунеи" уазхьанарԥшуеит, ауаҩы аекранқәа мап рыцәкны авиртуалтә ҭагылазаашьа далахәны ихы ахьибо.